Berbera
Store norske leksikon,Geografi,Verdens geografi,Afrika,Somalias geografi
Berbera er en havneby på Somalias nordkyst, ved Adenbukta, med omkring 520 000 innbyggere (2021). Byen er utgangspunkt for veier til Hargeisa og Burao i det indre av landet, og har flyplass.
Berbera skal være grunnlagt av en av de egyptiske kongene Ptolemaios. Byen ble egyptisk i 1875, britisk i 1884. Den var hovedstad i Britisk Somaliland til 1941. Berbera hadde militærbase allerede fra begynnelsen av 1900-tallet. Den ble bygd ut til en av de største militærbasene i Afrika av Sovjetunionen etter Muhammed Siad Barres statskupp i 1969. Les mer i Store norske leksikon Somalias geografi Somalias befolkning Somalias historie Somalia